deklaratorisk
Store norske leksikon,Jus,Jus generelt
Deklaratorisk betyr fravikelig, og blir brukt om lover og rettsregler som bare kommer til anvendelse subsidiært, idet de kan fravikes ved særskilt avtale og liknende.
Kjøpsloven av 13. mai 1988, som gjelder kjøp utenom forbrukerkjøp, er en utpreget deklaratorisk lov, hvor det heter at bestemmelsene i loven ikke gjelder «for så vidt annet følger av avtalen, etablert praksis mellom partene, eller handelsbruk eller annen sedvane som må anses bindende mellom partene» (§ 3).Noen lover er deklaratoriske bare til fordel for den svakeste part. For eksempel kan forbrukerkjøpsloven av 21. juni 2002 fravikes til fordel for kjøper, men ikke til fordel for selger, jf. lovens § 3.Motsetningen til deklaratorisk er preseptorisk. Les mer i Store norske leksikon Norske lov rettsvesen